Venstre er hoppet på cyklen og kæmper nu sammen med venstrefløjen for bedre sikkerhed for cyklisterne.

Annonce

AARHUS: En tragisk dødsulykke i Aarhus 29. august, hvor en 27-årig kvindelig studerende mistede livet på cykel i krydset ved Nordre Ringgade og Nørrebrogade, satte i den grad sit præg på byrådsmødet onsdag aften. Dødsulykken skete, da en lastbil i et højresving påkørte den unge kvinde, som dermed mistede livet. - Vi vil aldrig kunne forhindre, at den slags ulykker sker, men vi skal gøre alt, hvad vi kan for at minimere risikoen, var budskabet fra Venstres ordfører Lene Horsbøl.

Byrådsmedlem Lene Horsbøl (V) fik overvejende ros for at stille forslag om at forbedre sikkerheden for cyklisterne i Aarhus. Foto: Kim Haugaard

Annonce

Blå baner

Hun stillede forslag om at male blå cykelbaner i dødskrydset og at Teknik og Miljø skal undersøge hvilke andre kryds, der er farlige, så der med fordel også kan males blå cykelbaner der. Formålet er at gøre bilisterne mere opmærksom på de bløde trafikanters forkørselsret. Ifølge rådmand for Teknik og Miljø, Kristian Würtz (S), er forvaltningen allerede i gang med at male blå cykelbaner i det farlige kryds, hvor ulykken skete. - Jeg er helt enig med Venstres forslag. Og kan ikke se noget grundlag for ikke at bakke det op, sagde rådmanden.

Annonce

Nye ulykker

Lene Horsbøl tilføjede det akutte behov: - I morges så jeg en cyklist blive ramt ved Navitas. Og forleden så jeg en bilist køre ind i et lyssignal, hvor der heldigvis ikke kom en cyklist til skade. Så det er godt, at Teknik og Miljø allerede har taget de første skridt til at lave blå baner ved Nordre Ringgade. Lene Horsbøl mener dog, at byrådet bør kikke kritisk på forslaget til cykelhandlingsplan, som for tiden er i høring. - Der er forslag om at bruge tre mio. kr. på et cykelbibliotek. Det er en tosset prioritering, for de penge vil vi hellere bruge på cykelsikkerhed. Der er mange steder, hvor asfalten er revnet, og hvor meget koster det at sikre de ti farligste kryds i cykelhandlingsplanen?

Annonce

Ris og ros til Venstre

Peter Hegner Bonfils (EL) var tydeligvis en smule irriteret over det, han betegnede som Venstres "flip-flop" over nu at gå så varmt ind for cyklisters sikkerhed. Og han ærgrede sig over af flertallet at få afvist Enhedslistens ændringsforslag om at få bedre cykelsikkerhed dækket af puljen til vejforbedringer frem for af puljen til cykelhandlingsplanen. - Det skriger til himlen, at når cyklister mejes ned, skal forbedringer, der skal skabe bedre sikkerhed for dem, betales af puljen til cykelstier frem for vejforbedringer, mente han. Jan Ravn Christensen betegnede det omvendt som "fedt", at Venstre meldte sig ind i flokken af cyklistvenlige og cykelglade partier. - Det er et godt forslag og initiativ fra Venstre. Men det er også supergodt set af Enhedslisten, at pengene skal hentes fra vejforbedringer, for det er absurd, at cyklister skal betale for at skabe sikkerhed, når det er bilisters skyld, mente Jan Ravn Christensen.

Annonce

Strid om farten